NaiveNeuron/SloPal huggingface dataset:
Dostál, Ondrej, poslanec NR SR (2017-04-07):
Pán minister, povedali ste, že návrh na vaše odvolanie je prejavom neúcty. Už ste ako Vladimír Mečiar. Preňho každá kritika vlády znamenala nepriateľstvo voči Slovensku. Pre vás návrh na vaše odvolanie znamená prejav neúcty. Pritom jediný, kto tu dnes predviedol neúctu, je váš šéf Robert Fico, ktorému ste za to zatlieskali. Fico opakovane označil pani poslankyňa Blahovú za poslankyňu, ktorú nepozná, a jej vystúpenie troma hodinami babských táranín. Takto arogantne si nemôže dovoliť vystupovať nieže premiér voči poslankyni, ale žiadny slušný muž voči žene. A vy ste mu tlieskali! Povedali ste, že systémová odpoveď na obvinenia, ktoré zazneli, bude zriadenie dvoch nových štátnych resocializačných zariadení. A do týchto štátnych zariadení budú deti prechádzať až po diagnostike a liečbe drogovej závislosti. Ja som tieto vaše slová musel počúvať s otvorenými ústami. Pán minister, vy to možno neviete, ale aj do neštátnych resocializačných stredísk majú ísť deti až po riadnej diagnostike a po liečbe drogovej alebo inej závislosti. A žiaľ, nedeje sa tak. Prečítajte si správu verejnej ochrankyne práv, nedeje sa tak napríklad v Čistom dni. Takže nám tu, prosím, nehovorte, že zriadite nejaké nové štátne zariadenia, v ktorých sa bude dodržiavať zákon. Vaša zodpovednosť je, aby sa zákon dodržiaval aj v súkromných zariadeniach. A keď to nerobia, majú prísť o akreditáciu. A keď neprídu o akreditáciu, máte prísť vy o funkciu, lebo je to vaša zodpovednosť. (Potlesk.)
M. Číž, podpredseda NR SR: (2008-11-05):
Pani spravodajkyňa, chcete zaujať stanovisko? Nie. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií a o zmene a doplnení zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 736, spoločná správa č. 736a). Pán minister, máte slovo, prosím, odôvodnite tento vládny návrh zákona.
Tomanová, Viera, poslankyňa NR SR (2011-10-19):
Ďakujem veľmi pekne, pán predsedajúci. Dnes nie sme účastní ničoho nezvyčajného u pána ministra Mihála, pretože vždy predkladá paškvily a, by som povedala priam, v zákonoch hnoj do parlamentu a do výborov, kde k pozmeňujúcim návrhom, ktoré predloží, potom doloží ďalšie pomaly stovky ďalších pozmeňujúcich návrhov. Potom to skončí tak ako v Zákonníku práce, že niektoré ustanovenia nie sú vôbec vykonateľné, pretože skutočne sa stráca prehľad v týchto zákonoch. V tejto súvislosti, pán minister, nielenže je to v rozpore so všetkými legislatívnymi pravidlami, lebo na druhej strane treba povedať jednoznačne, tento návrh bol vypracovaný na ministerstve práce, je z vašej dielne, z vašej vlastnej dielne, pripravovali ho vaši ľudia. Podpísali sa síce podeň klasicky tí ľudia, ktorí zvyčajne tieto návrhy predkladajú, ale vy sa nehanbíte v čase, keď už nie ste vládnou koaličnou stranou, keď ste bezvládnou, bezhlavou, nevládnou, ja neviem akou koalíciou, predkladať takéto zákony, z ktorých si každý zasluhuje, aby bol uvedený ako samostatný zákon a samostatná novela. Doteraz ste sa neodvážili ani jeden zákon dať osobitne, samostatne s výnimkou Zákonníka práce. Ani novelu zákona o sociálnom poistení, kde ste vstupovali do valorizácie dôchodkov, kde ste vstupovali do takých zásadných vecí, ako je predlžovanie odchodu veku do dôchodku, ste si netrúfali dať otvorene a na verejnú diskusiu, ale skryli ste ju do zákona z príjmu zo závislej činnosti. (Potlesk.)
Šeliga, Juraj, podpredseda NR SR (2021-03-30):
Chce reagovať pani poslankyňa? Pán minister, nech sa páči, v zmysle rokovacieho poriadku máte slovo.
Krajčí, Marek, poslanec NR SR (2022-12-22):
Ďakujem. Dajte hlasovať o bode 47 informácie, ktorý bol vyňatý na osobitné hlasovanie. Upozorňujem, že pani poslankyňa Bittó Cigániková predložila pozmeňujúci návrh, ktorý rieši problematiku iným spôsobom.
Kažimír, Peter, podpredseda vlády a minister financií SR (2015-11-10):
Ďakujem, pán predseda, za slovo. Cieľom navrhovaného zákona je implementovať smernicu Európskeho parlamentu a Rady o zmluvách o úvere pre spotrebiteľov týkajúcich sa nehnuteľností určených na bývanie. Smernica úverov na bývanie obsahuje napríklad ustanovenie podmienok, postupy a informácie pred uzatvorením zmluvy, náležitosti tejto zmluvy, spôsob výpočtu celkových nákladov spotrebiteľa, stanovenie podmienok posúdenia úverovej bonity spotrebiteľa, či predčasné splatenie úveru na bývanie. V súvislosti s transpozíciou smernice úverov na bývanie sa novelizujú aj ďalšie súvisiace zákony z oblasti finančného trhu, a to zákon o stavebnom sporení, zákon o bankách a zákon o spotrebiteľských úveroch. Súčasne sa navrhuje novelizovať aj zákon o dohľade nad finančným trhom z dôvodu efektívnejšieho výkonu takzvaného mistery schoppingu. Súčasťou návrhu je aj splnomocňovacie ustanovenie pre predsedu Národnej rady Slovenskej republiky o vyhlásení úplného znenia zákona o dohľade v Zbierke zákonov Slovenskej republiky. Návrh zákona bol prerokovaný vo výboroch Národnej rady Slovenskej republiky so schválenými pozmeňujúcimi a doplňujúcimi návrhmi. Pozmeňujúce návrhy sa týkajú najmä zvýšenia základného imania pre všetkých veriteľov, ktorí chcú poskytovať úvery na bývanie, na úroveň bánk, teda na úroveň 16 miliónov 600-tisíc eur. Na zvýšenie základného imania bude potrebný predchádzajúci súhlas Národnej banky. Zvýšenie pokút pre fyzické osoby zo 7-tisíc eur na 10-tisíc eur a pre právnické osoby zo 140-tisíc eur na 300-tisíc eur. Stanovenie podmienky, že hodnota založenej nehnuteľnosti nesmie byť v nepomere s výškou poskytnutého úveru, po premietnutí ustanovenia Občianskeho zákonníka o ochrane spotrebiteľa do návrhu zákona a aj splnomocňujúce ustanovenie na stanovenie úrokových stropov pre úvery na bývanie. V závere mi dovoľte povedať, že tak ako to obsahovala aj rozprava v prvom čítaní, na pozmeňovacích návrhoch, ktoré sa materializovali v podstate v priebehu rokovania výborov, a sme spolupracovali spolu s ministerstvom financií aj s poslancami Národnej rady, či už z vládnej strany SMER – sociálna demokracia, alebo z poslaneckého klubu kresťanských demokratov, mám na mysli konkrétne poslanca Alojza Hlinu, alebo aj v spolupráci s pánom poslancom Beblavým, ktorý sa ešte, predpokladám, že v rozprave takisto k svojim pozmeňovacím návrhom vyjadrí. Toľko na úvod. Ďakujem.
Laššáková, Jana, podpredsedníčka NR SR (2013-12-03):
Ďakujem pekne, pán minister, zaujmite miesto určené pre navrhovateľov. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Košútovej. Nech sa páči, pani spravodajkyňa, máte slovo.
Nagy, József, poslanec NR SR (2013-09-24):
Ďakujem pekne. Pán kolega, dobre sa počúva takéto riešenie, ale nedá mi to nepovedať, že rieši aj vládna strana, rieši aj opozícia, akým spôsobom by sa dalo týchto ľudí potrestať. Voľajako nikto nerieši, že ako by sa dalo pre nich vytvoriť nejaký, nejaká príležitosť, do ktorej, do ktorej potom by sme vedeli ich, ako tu možno pán kolega potom povie, že nanútiť na práce. Lebo ja si myslím, že tam, kde tieto problémy my chceme riešiť, že nemajú z čoho zaplatiť alebo proste prepadnú do hlbokej chudoby kvôli jednému priestupku, druhý, druhý človek, samozrejme, to musí zaplatiť a tiež pocíti jeho rodina, tak ja si myslím, že tam po prvé, neviete im dať prácu ani na aktivačné práce, tí starostovia alebo kdekto nevie im dať nejakú prácu, keď tam máte 40-percentnú nezamestnanosť, po prvé. A po druhé, keď aj zoberiete takýchto ľudí, ktorí sú väčšinou problematickí a o ktorých hovoríme, a to sú neni, neni sú pop hviezdy, tak ja som len zvedavý, že akým spôsobom donútite ich na tie nútené práce a keď teda neuposlúchnu a nenastúpia, potom ako budeme ďalej robiť. Nakoniec možno ich dostaneme do tej, do tej pasce, že za nenástup na nejakú nútenú prácu nakoniec vygenerujeme taký efekt, ako sa snažíme v predchádzajúcom zákone, nejakým spôsobom znížiť pokuty za, alebo exekúcie, že z malej, z malého priestupku spravíme nakoniec, dáme ich do basy. Takže ja si myslím, že koreň problému je ten, že nie je, nemajú príležitosť, a to by sme mali riešiť tu prvoradé. Ďakujem.
Glváč, Martin, podpredseda NR SR (2016-10-20):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Tiborovi Jančulovi. Nech sa páči.
Sulík, Richard, predseda NR SR (2011-06-30):
Pán poslanec Jasaň.
V. Veteška, podpredseda NR SR: (2003-09-17):
Chce zaujať stanovisko spoločný spravodajca? Nech sa páči, máte slovo.
V. Veteška, podpredseda NR SR: (2003-11-07):
K. Džupa, poslanec: Ďakujem za reakcie na môj príspevok. K tomu, čo povedal pán poslanec Urbáni, nemám čo dodať. Čo sa týka pána poslanca Novotného, poznám zdroj, podľa ktorého on tu predložil svoj názor v rámci faktickej pripomienky, ale zároveň aj poznám vývoj a jednotlivé etapy financovania zdravotníctva od roku 1990 k dnešnému dňu, a ak by som mal dlhší priestor, s úspechom by som jeho tézy vyvrátil. Ďakujem.
Danko, Andrej, predseda NR SR (2018-10-16):
Ďakujem. Otváram rozpravu. Do rozpravy som dostal písomnú prihlášku, pani poslankyňa Remišová a pán poslanec Heger. Nech sa páči.
Laššáková, Jana, podpredsedníčka NR SR (2014-10-16):
Nie. Môžte si to overiť, ale nebol žiaden pozmeňujúci návrh, to znamená, aj pán poslanec Bugár kýve, to znamená, že boli sme v treťom čítaní. (Zasmiatie sa predsedajúcej a smiech v sále.) Že je to tak? (Potlesk v sále. Smiech predsedajúcej.) Takže nestal sa žiaden zmätok. Nech sa páči, pán poslanec Lipšic.
Puci, Róbert, poslanec NR SR (2019-12-03):
Však sme vám to schválili, čo chcete hlasovať, o čom?
Pellegrini, Peter, predseda NR SR (2024-01-24):
Kolegyne, kolegovia, naozaj si... (Reakcie z pléna.) Ale veď ja mu dám naspäť čas. Veď čo, pán Pročko, vy vyhukujete? Už som vám chýbal, čo, tri dni? Dobre, že som, dobre, že som priletel naspäť. (Neutíchajúci ruch v sále.) No, poprosím vás pekne, naozaj, kto nechcete rokovať a chcete diskutovať, alebo niečo, choďte preč zo sály, lebo zbytočne prerušujete rokovanie Národnej rady, predlžujete to! Už sme mohli mať jednu faktickú za sebou, tak prosím, nech sa páči. Počkáme chvíľku, vráťte pánovi Sabovi ešte čas naspäť na dve minúty, aby mohol dôstojne predniesť svoju faktickú poznámku. Nech sa páči.
J. Vaľová, poslankyňa: (2008-09-12):
A by som hlavne poslancov, či už sú pravicoví alebo ľavicoví, všetci musia myslieť sociálne, požiadala práve na základe ich argumentácie, že takýto zákon tu 19 rokov... (Reakcia z pléna.) Mali by, pani Sabolová, mali by. A preto by som požiadala práve na základe argumentácie pani poslankyne Sabolovej, že 19 rokov tu takýto zákon chýbal, aby v tomto zákone sme sa zhodli , aby sme ho vylepšili a aby tento zákon skutočne pre ľudí, pre ktorých je dôležitý, pre dôchodcov, pre ľudí, ktorí majú telesné alebo zdravotné postihnutia, bol pripravený. Ďalej by som chcela povedať na margo pani poslankyne Sabolovej, že chceli ste, aby diskusia trvala dlhšie. Ale veď vy ste sa doteraz bavili s pani poslankyňou Gibalovou, bavili ste sa s kolegami, bol hluk v sále. Neboli ste schopní ani vypočuť argumenty, na ktoré ste sa pýtali. Čiže to nie je diskusia. Ale jednoducho očakávate, tak ako ste povedali, že vy môžete kritizovať, nepodporovať. Zrejme nejdete s dobrými úmyslami do tejto snemovne, keďže poviete, že zákon v prvom čítaní nepodporíte, pričom hneď rozprávate o tom, že treba o ňom dlhšie diskutovať. Samozrejme, na margo pani poslankyne Sabolovej by som ešte povedala k tomu, ak povedala, že moje názory sa stotožňujú s názormi pani ministerky Tomanovej. Samozrejme, ja si myslím, že sme obidve z rovnakej strany, sme zo strany sociálnej demokracie, takže si myslím, že na zákony máme rovnaký názor a tieto zákony vychádzajú aj z programového vyhlásenia vlády. A my tu nebudujeme pravicový, ale budujeme tu ľavicový štát a budujeme ľavicovú sociálnu politiku. (Ruch v sále.) Pani Sabolová, prosím vás pekne, nepokrikujte po mne, nie ste na ulici. Vo všetkej úcte k vám myslím si, že aj mala by ste trošku pri svojom veku aj vypočuť si veci. Keď ste nedokázala vypočuť si pani ministerku, bola by som veľmi rada, keby ste si niekoho vypočula, pretože skutočne vaše slová sú pravdivé, že môžete kritizovať. Môžete všetko zahodiť a potom tu budeme chodiť do snemovne ako pani Gibalová, budeme rozprávať o tom, aké sú zákonné normy zlé a ako tieto zákony nefungujú. A v rozprave ešte odzneli aj slová pána Kahanca, ktorý je poslancom vo vyššom územnom celku a ktorý sa permanentne sťažuje na prešovský vyšší územný celok, aké prijíma nesociálne normy. Vážení, ja už to opakujem desiaty krát, stále tu niečo rozprávate. Veď v Prešovskom kraji, vyššom územnom celku, má SDKÚ, KDH tri štvrtiny poslancov, drvivú väčšinu. Ja nerozumiem tomu, na aké VZN-ká a na čo všetko, čo prijímate, sa sťažujete. Takže to je z mojej strany iba toľko. Veľmi pekne ďakujem a ešte raz opakujem, politik, či je pravicový alebo ľavicový, mal by mať sociálne cítenie a podľa toho by sa mal správať a podľa toho by mal v tejto krajine pomáhať ľuďom, ktorí to potrebujú. Ďakujem pekne.
Glváč, Martin, podpredseda NR SR (2016-09-12):
V rozprave ďalej vystúpi pán Farkašovský. Nie je v sále, prepadá mu poradie. Nech sa páči, pán poslanec Krajniak.
Paška, Pavol, predseda NR SR (2013-05-22):
Pani poslankyňa Tomanová.
Blanár, Juraj, podpredseda NR SR (2021-11-12):
Dve faktické poznámky na vaše vystúpenie. Poprosím pána spravodajcu, aby zaznamenal tieto námietky a boli potom aj pri hlasovaní odprezentované. Ako prvý s faktickou poznámkou pán poslanec Taraba.
Glváč, Martin, podpredseda NR SR (2018-01-30):
Ďakujem. S faktickou poznámkou jeden poslanec, končím možnosť prihlásiť sa. Pán poslanec Heger, nech sa páči.
Ľ. Kaník, minister práce, sociálnych vecí a rodiny SR: (2002-11-14):
Do aktívnej politiky trhu práce sa prostredníctvom Národného úradu práce tohto roku dostane podstatne väčší objem prostriedkov ako minulého roku. Aj keď budú použité úplne nové nástroje, ale nástroje, ktoré nebudú merať svoju efektivitu tým, koľko peňazí daňových poplatníkov minú bez efektu, ale ktoré budú merať svoju účinnosť tým, koľko prinesú vytvorených nových pracovných miest s trvalou účinnosťou. A to je tá podstatná zmena, ktorú prináša súčasná vláda. Odstránenie existujúcich legislatívnych bariér spružní pracovný trh. Zároveň zmeny v systéme sociálnej pomoci privedú k väčšej motivácii občanov aktívne sa usilovať o hľadanie zamestnania. Takže vláda neruší žiadne pracovné miesta, pokiaľ pán poslanec nepovažuje za pracovné miesto pasívne poberanie sociálnej podpory a aktívne vyhýbanie sa získania si práce prostredníctvom získania trvalého zamestnania. Začatím ďalších opatrení, ako je nová reforma dôchodkového systému, vráti peniaze do rúk občanov, aj tým v dôchodkovom veku, a umožní im vynakladať ich podľa vlastných preferencií. Dôchodková reforma taktiež povedie rozhodujúcim spôsobom k znižovaniu odvodového zaťaženia zamestnávateľov aj zamestnancov, čo je jedným z kľúčových predpokladov zvýšenia zamestnanosti. Realizácia zámerov ministerstva práce a sociálnych vecí, ku ktorej má dôjsť už v priebehu budúceho roka, povedie, som presvedčený, k zlepšeniu situácie v oblasti trhu práce, a to najmä v regiónoch, kde je situácia veľmi zlá, pretože tieto opatrenia sa nebudú dominantne prejavovať v tých regiónoch, kde je nasýtený trh práce, kde je vysoká životná úroveň, ako je napríklad Bratislava, ale predovšetkým tam, kde je vysoká miera nezamestnanosti, kde práve treba tieto nové impulzy, kde práve potrebujeme vznik nových pracovných miest. Preto som presvedčený, že tieto opatrenia predovšetkým pomôžu ako východoslovenskému regiónu, tak aj ďalším regiónom na Slovensku na to, aby sa medziregionálne rozdiely zmazali. Ďakujem, pán predseda, skončil som.
Laurenčík, Milan, podpredseda NR SR (2021-09-17):
Ďakujem. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Ako prvý vystúpi pán poslanec Kristián Čekovský. (Reakcie z pléna.) Tak sa ešte prihláste aj vy, nech sa páči. Takže traja sú prihlásení. Ako prvý vystúpi pán poslanec Kristián Čekovský, pretože je navrhovateľ. Nech sa páči.
Glváč, Martin, podpredseda NR SR (2016-11-28):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec. Ukončujem možnosť prihlásenia sa. Nech sa páči, pán poslanec Bernaťák.
Paška, Pavol, predseda NR SR (2012-10-18):
Pán poslanec Kamenický bude spravodajcom k vládnemu návrhu zákona. Poprosím ho, aby nás informoval ako spravodajca gestorského výboru.
Saloň, Marián, poslanec NR SR (2011-02-03):
Ďakujem pekne. V rozprave nevystúpil žiaden z poslancov. Prosím, pán predseda, dajte hlasovať o uznesení tak ako bolo prednesené v rozprave.
Grendel, Gábor, poslanec NR SR (2023-12-13):
Ďakujem pekne za slovo, pán predsedajúci. Pán poslanec Hargaš, povedali ste, že nečakajú nás veľmi pekné štyri roky a ja by som chcel nadviazať práve na túto myšlienku. Áno, naozaj nás nečakajú veľmi pekné štyri roky a nečakajú nás preto, lebo vláda ide v zrýchlenom konaní, brutálnym, legislatívne násilným spôsobom zrušiť špeciálnu prokuratúru a znížiť tresty za korupčné a ekonomické trestné činy. Pritom by úplne postačilo, keby sa držali toho, čo súčasný predseda vlády Robert Fico hovoril pred vyše dvadsiatimi tromi rokmi, ešte pred tým, ako sa prvýkrát dostal k moci, ešte pred tým, ako prvýkrát sa stal predsedom vlády. Ja som našiel v jednej databáze rozhovor, ktorý s ním ešte ako s opozičným politikom robil denník, nie veľmi slávny, Slovenská republika. A v tomto denníku je naozaj vzácny citát od Roberta Fica. Redaktor sa ho pýtal: „Možno podľa vás vyriešiť korupciu na Slovensku nejakými programami“? A Robert Fico na to povedal: „Nie, vyhorel Mečiarov program Čisté ruky a podobne to dopadne aj s programom súčasného premiéra. Dzurinda si myslí, že keď zakričí, že bojuje proti korupcii, tak sa korupcia naplaší a ujde zo všetkých orgánov štátnej správy. Korupciu zo života úplne nevytlačíme. Je v nás hlboko zakorenená. Proti korupcii však treba bojovať na najvyšších miestach. Podporil by som posilňovanie špeciálnych útvarov v rámci Prezídia Policajného zboru. Na Slovensku ja každý vystavený veľmi silným korupčným tlakom, preto je potrebné vytvoriť tímy statočných policajtov, vyšetrovateľov, prokurátorov, sudcov, podobne, ako to urobili napríklad v Talianku. Treba ich patrične zaplatiť, zabezpečiť im špeciálne bývanie, ochranu rodín a vytvoriť patričné zákonné opatrenia a právomo...“ (Prerušenie vystúpenia časomerom.)
Pellegrini, Peter, predseda NR SR (2015-11-10):
Ďakujem pekne. Pán poslanec Hraško.
T. Lebocký, poslanec: (2006-12-13):
Proklamovaný hlavný cieľ predkladaného návrhu je možné posudzovať ako ústretový všeobecne známej potrebe urýchlenia usporiadania pozemkového vlastníctva a zvýšenia efektívneho nakladania pozemkového fondu so spravovaným majetkom, ale len a výlučne len samotným presunom právomocí na vymenúvanie a odvolávanie predsedu, podpredsedu a členov správnej a dozornej rady je dosiahnutie tohto cieľa diskutabilné a podľa môjho názoru nedostatočne odôvodnené. Presun rozhodovacej právomoci z vlády ako koaličného a kolektívneho orgánu na jedného člena vlády je nesystémový krok a pri organizácii spravujúcej taký rozsiahly majetok by bola táto úprava synonymom ústupu z demokratických princípov správy a užívania majetku štátu a majetku zatiaľ neidentifikovaných vlastníkov. Vážené kolegyne, kolegovia, predložený návrh zákona obsahuje okrem uvedených skutočností aj viaceré legislatívnotechnické nedostatky a vzhľadom na záväzný postup v legislatívnom procese je aj termín navrhovanej účinnosti zákona nereálny. Obraciam sa preto na vás, vážené kolegyne, kolegovia, aby ste pri hlasovaní o prerokovaní tohto poslaneckého návrhu zákona v druhom čítaní zobrali uvedené skutočnosti na vedomie. Ďakujem za pozornosť.
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 64, proti 6, zdržalo sa 73 poslancov. Konštatujem, že návrh nebol schválený. Vážené panie poslankyne, páni poslanci, chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 305/2013 Z. z. o e-Governmente, tlač 338. Prvé čítanie o tomto vládnom návrhu zákona máte v tlači 339. Podávam teda návrh v mene troch poslaneckých klubov na zaradenie týchto nových bodov do programu 11. schôdze a navrhujem, aby sme vládny návrh na skrátené legislatívne konanie prerokovali ihneď a ak skončíme do 12. hodiny, aby sme o tom aj hlasovali ihneď. Ak nie, tak potom o piatej. Je všeobecný súhlas? Nie. Prezentujme sa a hlasujme. (Hlasovanie.) Prítomných 143, za 79, proti 50, 13 zdržali, 1 nehlasoval. Konštatujem, že návrh sme schválili. Preto pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov, tlač 338. Pán podpredseda vlády pre investície a informatizáciu, nech sa páči, máte slovo. Ešte predtým s procedurálnymi návrhmi. Pán poslanec Klus.
Laurenčík, Milan, podpredseda NR SR (2022-03-18):
Pán poslanec Marek Kotleba s faktickou poznámkou.
Hlina, Alojz, poslanec NR SR (2014-04-03):
Prosím vás, to neni osobné. (Prerušenie vystúpenia predsedajúcou.)
Jurinová, Erika, podpredsedníčka NR SR (2012-12-06):
Nech sa páči, reakcia na faktické poznámky, pán poslanec Brocka.
P. Paška, predseda NR SR: (2007-06-28):
(Hlasovanie.) 143 prítomných, 58 za, 67 proti, 16 sa zdržalo, 2 nehlasovali. Bod 36 sme neschválili.
Glváč, Martin, podpredseda NR SR (2018-02-13):
Pán poslanec Muňko.
A. Slafkovský, poslanec: (2010-05-26):
Preto odporúčam to, čo povedal Knut Vollebaek, je tu pán minister zahraničných vecí, s kľudnou hlavou a pomaly, neblázniť sa, nenasadnúť na nacionalistickú vlnu. Nestrašme sa tu vojnou, nestrašme sa tu militarizmom, nestrašme sa tu ďalším svetovým konfliktom. To nie je pôda na to, aby sme o tom takto hovorili a vystrašili celé naše obyvateľstvo. Situácia je úplne iná! Sme tri týždne pred voľbami, tak neprijímajme zákony, ktoré môžu mať dlhodobé a ťažké následky na celú našu budúcnosť. Ďakujem.
Senko, Ján, poslanec NR SR (2010-09-08):
Pán podpredseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, výboru pre hospodárstvo, výstavbu a dopravu a výboru pre kultúru a médiá. Ďalej že za gestorský výbor určila hlasovaním výbor pre kultúru a médiá a že výbory prerokujú návrh zákona v lehote do 11. októbra 2010.
Glváč, Martin, podpredseda NR SR (2018-02-13):
Pán spravodajca? Nie. Prerušujem rokovanie o tomto bode programu. Teraz malo nasledovať prvé čítanie o návrhu poslancov Vašečku a Hegera na vydanie novely ústavy (tlač 813). Vzhľadom na to, že navrhovatelia vzali tento návrh zákona späť, pristúpime k ďalšiemu bodu programu, ktorým je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona je pod tlačou 830, návrh na jeho pridelenie na prerokovanie výborom je v rozhodnutí 864. Nech sa páči, pán poslanec Matovič, máte slovo, uveďte tento návrh zákona.
Buček, Jozef, poslanec NR SR (2018-06-13):
Keďže sme odhlasovali bod zo spoločnej správy, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Kollár, Boris, predseda NR SR (2022-10-20):
Je, prosím, všeobecný súhlas? (Súhlasná reakcia pléna.) Ďakujem pekne, uvedené sme presunuli na ďalšiu, novembrovú schôdzu. A teraz, vážené pani, pani poslankyne, páni poslanci, pokračujeme teda v rokovaní, ale podávam ešte jeden procedurálny návrh, aby sme o bodoch 1, 3 až 5, teda o tlačiach 1036, 1181, 1182 a 1183 hlasovali budúci týždeň vo štvrtok 27. októbra o 11.00 hodine. Je, prosím, všeobecný súhlas? (Reakcie z pléna.) Tak to kvôli vám presúvam (povedané so smiechom). Dobre, tak. Prosím, prezentujme sa a hlasujeme. (Hlasy v sále.) (Hlasovanie.) Prítomných 69 poslancov, za 67. Národná rada je neuznášaniaschopná. O pätnásť minút sa tu vidíme. (Prestávka. Po prestávke zaznievanie gongu.)
Laurenčík, Milan, podpredseda NR SR (2021-12-09):
Ďakujem, pani poslankyňa. Prosím, zaujmite miesto pre spravodajcu. Na vaše vystúpenie – jedna faktická poznámka. Nech sa páči, pán poslanec Štefan Kuffa.
P. Hrušovský, predseda NR SR: (2005-06-30):
M. Majdová, poslankyňa: O bode 30, ale schválili sme v spoločnej správe bod 31, čiže o tomto bode by sme nemali hlasovať, nemôžeme hlasovať.
P. Hrušovský, predseda NR SR: (2003-09-10):
(Hlasovanie.) Prítomných je 130 poslancov, za 105, proti 5, zdržalo sa 19, nehlasoval 1. Návrh sme schválili. Ďakujem, pán poslanec. Teraz poprosím pána poslanca Šimka, aby ako poverený výborom pre obranu a bezpečnosť navrhol uznesenie k prerokúvanému vládnemu návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a dopĺňa zákon č. 480/2002 Z. z. o azyle a o zmene a doplnení niektorých zákonov (tlač 308). Pán poslanec Šimko.
Petrík, Simona, poslankyňa NR SR (2019-02-12):
A ja tu hovorím o duplicitnom udávaní účtu. Dobre. Takže, kolegyne, kolegovia, ďakujem za vašu pozornosť aj možno všeobecne za pozornosť k tomuto celému balíku zákonov, ktorý postupne predkladáme. Toto je posledný návrh zákona z tohto antibyrokratického balíčka, takže dovoľte mi ho v krátkosti uviesť. Jeho cieľom je odstrániť povinnosť daňových subjektov oznamovať správcovi dane zmenu čísla účtov vedených u poskytovateľov platobných služieb, na ktorých má správca dane sústredené peňažné prostriedky z jeho podnikateľskej činnosti. Ide o duplicitnú povinnosť, ktorú plnia aj poskytovatelia platobných služieb, to znamená banky či pobočky zahraničných bánk, podľa § 90 ods. 1 zákona č. 483/2001 Z. z. o bankách a o zmene a doplnení niektorých zákonov. Podľa tohto ustanovenia banka a pobočka zahraničnej banky je povinná písomne oznámiť daňovému úradu príslušnému podľa sídla alebo trvalého pobytu podnikateľa, ktorý je ich klientom, číslo každého zriadeného a každého zrušeného bežného účtu a vkladového účtu podnikateľa, ktorý je alebo bol ich klientom, a to do desiatich dní po uplynutí kalendárneho mesiaca, v ktorom bol taký účet zriadený alebo zrušený. Preto máme za to, že táto povinnosť daňových subjektov vrátane podnikateľov je vyslovene neopodstatnená a predstavuje rovnako ako v ďalších jedenástich opatreniach, ktoré som počas tejto schôdze spomenula, zbytočnú administratívnu záťaž, ktorá zaťažuje časovo, ale aj finančne malých a stredných podnikateľov namiesto toho, aby im dával priestor robiť to, pre čo si to svoje podnikanie založili. Takže toľko k tomuto návrhu zákona. Je to posledný z balíka antibyrokratických návrhov. Poprosím vás o jeho podporu, podobne ako aj ďalších, o ktorých budeme o sedemnástej hlasovať. Ďakujem, skončila som.
B. Bugár, podpredseda NR SR: (2004-09-08):
(Hlasovanie.) Prítomných je 131 poslancov, za 122 poslancov, proti 1 poslanec, zdržali sa 7 poslanci, nehlasoval 1. Konštatujem, že návrh tohto uznesenia sme schválili. Vážení páni poslanci, nezabávajte pána ministra. (Smiech.) Budeme pokračovať v hlasovaní o vládnom návrhu zákona, ktorým sa dopĺňa zákon č. 608/2003 Zb. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (tlač 849). Pán poslanec Harna, nech sa páči, máte slovo. I. Harna, poslanec: Ďakujem za slovo. Vážený pán podpredseda, nakoľko v rozprave nevystúpil žiadny poslanec, navrhujem, vážený pán predsedajúci, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Beluský, Martin, poslanec NR SR (2020-03-24):
Ďakujem za slovo. Ja si dovoľujem pozvať členov osobitného kontrolného výboru na kontrolu činnosti NBÚ na našu prvú, ustanovujúcu schôdzu v miestnosti č. 71. Predpokladám, že by sme sa stretli okolo 13.50 hod.
Laurenčík, Milan, podpredseda NR SR (2021-02-26):
Ďalšiu faktickú poznámku má pán poslanec Marek Šefčík. Nech sa páči.
Glváč, Martin, podpredseda NR SR (2017-10-18):
Pán poslanec, poprosím kľud. Ďalší v rozprave za klub SME RODINA – pán poslanec Kollár, nech sa páči.
Hraško, Igor, poslanec NR SR (2013-09-18):
Ďakujem pekne, kolega Procházka. Nuž je to tak, ľudia si zvolili a zvolili si Gorilu do čela štátu. V tejto súvislosti ma napadá už len jedna krásna báseň jedného nášho super básnika, určite ho budete všetci poznať, aj tento úryvok: „A ty mor ho! – hoj mor ho! detvo môjho rodu, kto kradmou rukou siahne na tvoju slobodu; a čo i tam dušu dáš v tom boji divokom: Mor ty len, a voľ nebyť, ako byť otrokom.“ Ďakujem. (Potlesk.)
Paška, Pavol, predseda NR SR (2013-06-17):
Ešte poprosím, pán navrhovateľ, potrebujem ešte aj spravodajcu. Takže potom otvorím rozpravu, samozrejme. (Reakcia predkladateľa.) Jasné. Poprosím pána poslanca Hraška, ktorý je určený spravodajca z osobitného kontrolného výboru na kontrolu činnosti Vojenského spravodajstva.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 134 prítomných, 97 za, 36 sa zdržalo, 1 nehlasoval. Konštatujem, že sme tento návrh schválili. Pristúpime k hlasovaniu o návrhu uznesenia k návrhu na zvolenia člena Dozornej rady Úradu pre dohľad nad zdravotnou starostlivosťou, máme to uvedené ako tlač 312. Dávam slovo poverenému členovi výboru pre zdravotníctvo poslancovi Petrovi Slyškovi, aby hlasovanie uviedol. (Hlasovanie o návrhu uznesenia k návrhu na zvolenie člena Dozornej rady Úradu pre dohľad nad zdravotnou starostlivosťou , tlač 312.)
V. Veteška, podpredseda NR SR: (2004-09-09):
Otváram rozpravu k tomuto bodu programu. Písomne sa nikto neprihlásil. Ústne, prosím, kto sa hlási? Pani poslankyňa Tóthová. Kto viac? Nikto. Končím možnosť podania ďalších prihlášok do rozpravy. Pani poslankyňa, máte slovo, nech sa páči.
Kolíková, Mária, poslankyňa NR SR (2024-02-13):
Ďakujem veľmi pekne. Ďakujem veľmi pekne, pán poslanec, ono my sa tu síce trošku opakujeme, ale ono to má veľký zmysel, lebo zjavne aj keď sa opakujeme, tak akoby hrach na stenu hádzal, tak musíme sa k tomu viackrát vracať. A vlastne vďaka, že opätovne tu otvárame rozpravu a je tu viac koaličných poslancov, lebo, samozrejme, že ak je problém napraviť aj prechod kompetencií, tak môžete to vyriešiť predsa poslaneckým návrhom, môžete to vyriešiť a budeme jednoducho vidieť, čo tam je. A veď je to pomerne rýchly proces. Tak jednoducho keď k tomu nedošlo vtedy, keď ste to celé riešili a robili ste to tiež v behu, nevedeli ste sa ani na chvíľku zastať, no tak potom sú s tým spojené jednoducho takéto náklady, tak nemôžete jednoducho porušovať zákon, lebo ste to urobili zle. Tak osobitne ste sa tomu venovali v programovom vyhlásení vlády: vy to budete robiť inak, máte osobitnú kapitolu k zákonnosti, k právnemu štátu, vy to budete robiť inak. No tak to, prosím vás, robte inak! Tak, prosím vás, keď je zrejmé z rokovacieho poriadku, že zákon o tvorbe právnych predpisov nemá čo robiť k zákonu, ktorý, prepáčte, súvisí o štátnej podpore nájomného bývania, tak je asi zrejmé, že to nemá teda veľký súvis, tak to, prosím vás, robte inak. Alebo si potom naozaj napíšte do toho programového vyhlásenia niečo iné, že budeme to robiť tak, aby sme všetky naše rozhodnutia mali okamžite presadené a nebudeme rešpektovať nič, ani ústavu, ani zákon, a chceme to rýchlo a nepotrebujeme k tomu ani pokoj a nevadí nám, že je tu napätie, nevadí nám, že je tu polarizovaná spoločnosť, proste takto to budeme robiť. Tak akože príde mi to fajn, tak ste úprimní, tak vieme teda, že toto je tá cesta, a budú to potom vedieť aj vaši poslanci, že teda takto to idete robiť.
Šeliga, Juraj, podpredseda NR SR (2020-12-09):
Ďakujem pekne. Otváram rozpravu k tomuto bodu, do ktorej som dostal sedem písomných prihlášok. Ako prvý je pán poslanec Mazurek za klub ĽSNS, potom pán poslanec Susko za klub SMER, pán Schlosár, pán Šutaj Eštok, pán poslanec Mizík, pán poslanec Taraba a pani poslankyňa Hatráková. Takže o 14.00 hod. budeme pokračovať ako prvým pánom poslancom Mazurekom. Prerušujem rokovanie o tomto bode. Rovnako mi dovoľte vás informovať o záveroch poslaneckého grémia, že po prerokovaní vládnych návrhov na skrátené legislatívne konanie, resp. týchto zákonov v prvom čítaní, budeme o nich hlasovať. (Reakcia z pléna.) Áno, hneď po prerokovaní. A plán je taký, že dnes by sme mohli skončiť prvé čítania a zajtra, následne by zasadli výbory, a zajtra by sme mohli o 11.00 hod. hlasovať o druhom a treťom čítaní s tým, že zajtra by potom schôdza Národnej rady pravdepodobne skončila. Ďakujem. Dobrú chuť k obedu. (Prerušenie rokovania o 12.01 hodine.) (Pokračovanie rokovania o 14.00 hodine.)
P. Paška, predseda NR SR: (2008-10-23):
(Hlasovanie.) 135 prítomných, 59 za, 5 proti, 71 sa zdržalo. Nebudeme pokračovať v druhom čítaní. Pán poslanec Bačík uvedie v prvom čítaní hlasovanie o návrhu poslanca Jána Kvorku na vydanie zákona, ktorým sa mení a dopĺňa zákon č. 241 o meste Martin. Je to tlač 778. (Návrh poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o meste Martin ako centre národnej kultúry Slovákov.)
Hrnčiar, Andrej, podpredseda NR SR (2018-05-10):
Otváram všeobecnú rozpravu. Do rozpravy som dostal jednu písomnú prihlášku. Za klub SaS, pani poslankyňa Zemanová, nech sa páči.
A. Belousovová, podpredsedníčka NR SR: (2009-02-12):
Takže otváram rozpravu, do ktorej som, ako som už povedala, nedostala žiadnu písomnú prihlášku. Pýtam sa, či sa chce niekto prihlásiť ústne. Ústne sa prihlásil pán poslanec Mikloš. Uzatváram možnosť podania ústnych prihlášok do rozpravy. Predpokladám, pán poslanec, že máte príspevok na krátko. Takže je všeobecný súhlas, aby sme dokončili tento bod? (Hlasy z pléna.) Nech sa páči, pán poslanec Mikloš má slovo.
M. Dzurinda, predseda vlády SR: (2001-10-18):
J. Migaš, predseda NR SR: Pán poslanec Rusnák, otázky číslo 2 a 5 sú tie isté, čiže dohodnime sa, že ich nebudem niekoľkokrát čítať. Ďalšiu otázku položil znova pán poslanec Rusnák pre predsedu vlády a otázka znie: „Stojíte si za sľubom, že ceny plynu sa nebudú zvyšovať?“ To je otázka pána poslanca Rusnáka pre predsedu vlády. Pán predseda vlády, nech sa páči.
Sulík, Richard, predseda NR SR (2010-12-01):
Prosím, hlasujte teraz o bodoch 1 až 5 zo spoločnej správy. (Hlasovanie.) 143 prítomných poslancov, hlasovalo 140 za, 0 proti, 3 sa zdržali. Spoločná správa v týchto piatich bodoch bola schválená.
P. Hrušovský, podpredseda NR SR: (2002-06-19):
(Hlasovanie.) Prítomných je 120 poslancov, za 117, zdržal sa 1, nehlasovali 2. Schválili sme návrh. Ďalšie návrhy. P. Delinga, poslanec: Ďalej budeme hlasovať, pán predsedajúci, o návrhu, ktorý predniesla pani poslankyňa Angelovičová, a to k návrhu k § 4 ods. 2. Nech sa páči, dajte o ňom hlasovať.
Šeliga, Juraj, podpredseda NR SR (2021-02-04):
Pán Suja, nech sa páči.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 146 poslancov, za 108, proti 3, zdržalo sa 35 poslancov. Návrh bol schválený.
Blaha, Ľuboš, podpredseda NR SR (2024-01-11):
Dokončime faktické poznámky, potom budeme robiť procedurálne návrhy. Pán poslanec Ján Hargaš, nech sa páči.
Laššáková, Jana, podpredsedníčka NR SR (2013-10-23):
Nech sa páči, pán poslanec Viskupič ako posledný rečník k tomuto návrhu zákona, máte slovo.
Laššáková, Jana, podpredsedníčka NR SR (2012-07-03):
S reakciou na faktické poznámky pán poslanec Martvoň, nech sa páči.
Kollár, Boris, predseda NR SR (2022-04-28):
S ďalšou faktickou poznámkou vystúpi pán... vlastne reakcia na ostatné faktické poznámky, pán poslanec Šeliga, nech sa páči.
A. Belousovová, podpredsedníčka NR SR: (2008-02-12):
A, pardon, o slovo ešte požiadala pani ministerka ako predkladateľka. Takže dávam jej slovo. Nech sa páči.
Klus, Martin, podpredseda NR SR (2019-12-04):
S reakciou na faktické poznámky pán poslanec Simon.
Bugár, Béla, podpredseda NR SR (2017-10-18):
Páni poslanci, chvíľku pokoja, prosím vás. Nech sa páči, pani poslankyňa.
Pellegrini, Peter, predseda NR SR (2023-11-15):
Ďalšia v rozprave vystúpi pani poslankyňa Petrík. Pripraví sa pani poslankyňa Stohlová.
Soboňa, Juraj, poslanec NR SR (2018-12-03):
Ďakujem, pani predsedajúca. Práve tam bude prepočítavací koeficient na tú dobytčiu jednotku, na ten počet tej dobytčej jednotky – oviec, ošípaných – a taktiež na výmeru, nebude sa podporovať slnečnica, nebude sa podporovať repka, ale, tie veci, ktoré sú teraz v rozmachu, ale budú sa práve podporovať koreninová zelenina, budú sa podporovať liečivé rastliny. Budú sa podporovať veci, ktoré stagnujú. Takže vlastne to presne je, týmto výskumným ústavom sú presne dané normatívy a vypočítané, koľko, bude urobená tabuľka, vlastne litrov toho minerálneho oleja, ako ste to vy nazvali, ľudovo povedané, nafty je spotrebované. Na to sú presné výpočty výskumného ústavu, ktoré určia koľko pripadá na dobytčiu jednotku, koľko na hektár jednotlivej tej výmery, tej potom siatiny, ktoré bude podliehať dotácii. Je presne, menované sú tie komodity, do ktorých to bude spadať.
Viskupič, Jozef, poslanec NR SR (2015-10-21):
Zameral si sa v základe na to, čo ja už som niekoľkokrát zachytil v tomto pléne, že si mal výrazne na srdci, predpokladám, že tam je až nejaký symbolický osobný vzťah k priestoru IUVENTY. A chcem povedať, že výzva na to, aby sa to stalo symbolom, je veľmi dobrá a mám pocit, že neviem, či konaním tejto schôdze, alebo tým, že sa to vytiahlo takpovediac na svetlo Božie, nastal posun v možnom dopredaji alebo dokončení toho procesu nadobúdania majetku až do bodu, že príde štát aj o budovu, o bazén, o to prostredie, ktoré hovoríš. Rozumiem tomu, že symbolicky by sme to mali označiť, aby to bolo úplne a jasne vidieť, či tento štát má, alebo nemá silu. A dokonca si dovolím povedať, že by sme mohli vydávať viac tých signálov, pretože ak už ju má mať len takú, že udržíme 10 %, v tomto prípade majetku alebo nejakej štátnej sily, čiže keď hovoríš o 50 tisícoch metrov štvorcových a teraz len o piatich, tak mali by sme mať ambíciu ísť omnoho, omnoho ďalej. Momentálne stále len hasíme. A rozumiem, absolútne rozumiem tvojim dôvodom, prečo si aj podporil zvolanie schôdze, aj to, že niekto za to má niesť politickú zodpovednosť.
Senko, Ján, poslanec NR SR (2017-09-14):
Ďakujem za slovo, vážený pán predsedajúci. Dovoľte mi, prosím, ako určenému spravodajcovi výbor predniesť spoločnú správu výborov Národnej rady o prerokovaní návrhu poslancov Národnej rady Dušana Jarjabka, Dušana Čaploviča, Ľubomíra Petráka a Miroslava Číža na vydanie zákona o Štátnej cene Alexandra Dubčeka, ktorý máme pod tlačou 597 v druhom čítaní. Výbor Národnej rady pre kultúru a média ako gestorský výbor podáva Národnej rade spoločnú správu výborov. Národná rada uznesením č. 696 zo 14. júna 2017 pridelila návrh poslancov Národnej rady na prerokovanie týmto výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre kultúru a médiá. Uvedené výbory predmetný návrh zákona prerokovali. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Predmetný návrh poslancov Národnej rady na vydanie zákona o Štátnej cene Alexandra Dubčeka výbory prerokovali: Výbor Národnej rady Slovenskej republiky pre financie a rozpočet uznesením č. 177 zo 4. septembra 2017 s odporúčaním schváliť, Výbor Národnej rady pre kultúru a médiá uznesením č. 69 z 31. augusta 2017 s pozmeňujúcimi a doplňujúcimi návrhmi a s odporúčaním schváliť, Ústavnoprávny výbor Národnej rady Slovenskej republiky neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbory Národnej rady Slovenskej republiky, ktoré predmetný návrh zákona prerokovali, prijali pozmeňujúce a doplňujúce návrhy, ktoré sú obsiahnuté v bode IV spoločnej správy. Gestorský výbor na základe stanovísk výborov, vyjadrených v ich uzneseniach a v stanoviskách poslancov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne o bodoch 1 až 4 s návrhom schváliť. Spoločná správa výborov bola schválená uznesením č. 71 z 12. septembra 2017. Gestorský výbor ma určil za spoločného spravodajcu výborov a poveril ma predniesť spoločnú správu na schôdzi Národnej rady. Pán predsedajúci, ďakujem, skončil som, otvorte, prosím, rozpravu.
Danko, Andrej, predseda NR SR (2019-03-29):
Okej. Ďakujem. Na vystúpenie pani poslankyne dve faktické, pani Červeňáková a pani Gaborčáková.
Demian, Jaroslav, poslanec NR SR (2012-12-05):
Teraz dajte hlasovať o pozmeňujúcom návrhu, ktorý podal pán poslanec Hlina.
Grendel, Gábor, podpredseda NR SR (2021-04-01):
S ďalšou faktickou poznámkou pán poslanec Krajčír. Ostatných poprosím, aby sa utíšili.
R. Rafaj, poslanec: (2008-12-05):
Takže, ak dovolíte, predkladatelia konali vo verejnom záujme a ja som presvedčený, aj keď tomu až tak neverím, že poslanci budú tiež konať vo verejnom záujme pri tomto návrhu zákona. Ďakujem.
Paška, Pavol, predseda NR SR (2014-07-11):
Pán poslanec, skúste niekedy aspoň trošku toho formalizmu nevyhnutného dodržať. (Hlasovanie.) 117 prítomných, 30 za, 6 proti, 73 sa zdržalo, 8 nehlasovali. Návrh nezískal podporu. Pán poslanec Demian uvedie hlasovanie o návrhu uznesenia k správe o výsledku hospodárenia Národnej banky Slovenska za rok 2013. Je to tlač 948. (Hlasovanie o návrhu uznesenia k Správe o výsledku hospodárenia Národnej banky Slovenska za rok 2013 , tlač 948.)
P. Hrušovský, podpredseda NR SR: (2001-10-03):
(Pauza, čakanie na spravodajcu pána Langoša.)
Mazurek, Milan, poslanec NR SR (2021-11-12):
Pani ministerka Kolíková, pre mňa ste vy fašistka. A nie preto, že vám účelovo vsuniem nejakú vymyslenú ideológiu, ktorú ste mne pripísali vy bez toho, aby ste ju bližšie definovali, ale preto, že cielene obmedzujete pohyb slobodných a zdravých občanov Slovenskej republiky. Cielene obhajujete protiústavné nariadenia, cielene vyzývate k porušovaniu práv a odstraňujete slobodu slova! Každý, kto sa vám nepáči, je odstránený. Každý, kto vás chce kritizovať, je zničený, profesne, kariérne a ešte aj zákonne. Toto robili fašisti! Dnes vy ste ministerka, ktorá predkladá zákon, ktorý môže hygienik zavrieť obchod na 30 dní alebo nejakú prevádzku, ak tam je zákazník, ktorý má nejaký falošný COVID pas. Pripomínate mi vojaka SA, ktorý zavrel Židovi obchod len preto, že on mal iné ideologické pohnútky a tiež si to vedeli zdôvodniť. A tu sa smejú títo ako pripečení blbci, lebo oni tie obchody mať zavreté nebudú! (Reakcie z pléna.) Oni budú mať tieto platy! A keď vám vadí, že kričím, keď vám vadí, že používam hlasný prejav, tak si spomeňte na vášho bývalého predsedu vlády Igora Matoviča, čo ten tu vystrájal a nielen to, on vás ešte nazval, že ste podvodníčka a zlodejka, to tú jeho slová a ja sa toho rád budem pridržiavať, pretože v tomto prípade výnimočne možno Igor Matovič neklamal. A vy idete moralizovať?! Vy idete ľuďom hovoriť niečo o tom, ako sa majú správať? To, že tu Benčík vytiahne nezmyselné fiktívne internetové obrázky, o ktorých sa polícia vyjadrila, že síce nemusia byť pravdivé, ale tak pán Benčík má v rámci slobody slova právo to šíriť s otáznikom, že či to ten Mazurek povedal alebo nepovedal – a to je celé. A po tomto ho idete obhajovať?! Vy tu zavádzate fašizmus, zavádzate tu totalitu. A namiesto toho, aby ste prišli do rozpravy a povedali, takýmto a takýmto spôsobom tieto opatrenia pomôžu nemocniciam, takýmto a takýmto spôsobom zachránime ekonomiku, týmto a týmto spôsobom zlepšíme situáciu – nič! Len náreky a fiktívne hnusné obvinenia.
Bugár, Béla, podpredseda NR SR (2016-11-30):
Nech sa páči, prezentujme sa a hlasujeme. (Hlasovanie.) Prítomných 140 poslancov, za 50, proti 4, zdržalo sa 85 poslancov, 1 nehlasoval. Návrh nebol schválený.
Blanár, Juraj, podpredseda NR SR (2021-09-22):
Poslednú faktickú poznámku vysloví pani poslankyňa Miriam Šuteková. Nech sa páči.
Pellegrini, Peter, predseda NR SR (2015-11-19):
Pani poslankyňa, chcem vás len upozorniť v zmysle rokovacieho poriadku, aby ste diskutovali k bodu, ktorým je návrh rozpočtu verejnej správy na rok 2016.
Štefanec, Ivan, poslanec NR SR (2012-06-28):
Ďakujem pekne, pán predseda. Dámy a páni, vážený pán minister, vážení hostia, Európsky mechanizmus pre stabilitu je veľmi dôležité rozhodovanie. Vývoj je veľmi dynamický, a preto si myslíme, že o vývoji by mala rokovať Národná rada. Nielen o vývoji, ale samozrejme o dôležitých zmenách v Európskom mechanizme pre stabilitu. Chcem najskôr oceniť ústretový prístup ministerstva financií, keďže túto tému sme navrhli už pred mesiacom na rokovaní Národnej rady vo forme uznesenia. Musíme skonštatovať, že ministerstvo financií pristúpilo veľmi ústretovo a zorganizovalo stretnutie, ktoré sa odohralo na pôde výboru pre európske záležitosti, kde sme rokovali o tom, aké kompetencie by mohla mať Národná rada v tejto oblasti. Prišlo aj k určitému návrhu zo strany vlády, najmä čo sa týka zmien o základnom imaní a aktualizácii distribučného kľúča, aby táto kompetencia bola posunutá na Národnú radu. Keďže zastávame presvedčenie, že použitie akejkoľvek pomoci by malo byť predmetom tiež rokovania Národnej rady, dovoľte mi predniesť tento pozmeňovací návrh. Musím tiež zdôrazniť, že samozrejme chápem istú potrebu flexibility pri rozhodovaní, najmä ministerstva financií, ale táto otázka je stále veľmi dôležitá, kľúčová, preto podávam tento pozmeňujúci návrh: V § 4 sa za ods. 3 vkladá nový odsek 4, ktorý znie: „Predchádzajúci súhlas Národnej rady sa vyžaduje na hlasovaní ministra financií v Rade guvernérov mechanizmu o: a) zmene schváleného základného imania o prispôsobení maximálneho objemu finančnej stabilizačnej pomoci mechanizmu v súlade s rámcovou zmluvou, b) aktualizáciách kľúča na určenie príspevkov v súlade s rámcovou zmluvou, c) akejkoľvek požadovanej finančnej pomoci z mechanizmov pre stabilitu eurozóny.“ Doterajší ods. 4 sa označuje ako ods. 5. Odôvodnenie: Navrhuje sa úprava zákona, v zmysle ktorej by si akékoľvek hlasovanie ministra financií v Rade guvernérov, mechanizmu o zmene schváleného základného imania a prispôsobením maximálneho objemu finančnej stabilizačnej pomoci mechanizmu, akejkoľvek požadovanej finančnej pomoci a hlasovanie o aktualizácii kľúča na určenie príspevkov vyžadovalo predchádzajúce prerokovanie v Národnej rade. V daných prípadoch ide o záležitosti, ktoré budú zásadným spôsobom meniť podmienky súčasného znenia zmluvy o založení Európskeho mechanizmu pre stabilitu. Dámy a páni, dovoľujem si vás požiadať o podporu tohto návrhu. Ďakujem.